kashmir 144 pregnant lady: காஷ்மீரில் கொடுமை:பிரசவ வலியுடன் 6 கி.மீ நடந்து சென்ற கர்ப்பிணி! - kashmir 144 imposed pregnant woman walks 6 km to reach hospital | Samayam Tamil
kashmir 144 imposed pregnant woman walks 6 km to reach hospital
Samayam Tamil | Updated: Aug 17, 2019, 08:04AM IST
காஷ்மீரில் 144 தடை உத்தரவு பிறப்பிக்கப்பட்டிருந்த நேரத்தில், கர்ப்பிணி ஒருவர் பிரசவ வலியுடன் 6 கிலோமீட்டர் நடந்து சென்று மருத்துவமனையில் குழந்தைப் பெற்ற அவலம் அரங்கேறியுள்ளது.
காஷ்மீரில் சிறப்பு அந்தஸ்து ரத்து செய்வதற்கு முன்பு, கலவரம் ஏற்படுவதை தடுக்கும் வகையில் ஊரடங்கு உத்தரவு பிறப்பிக்கப்பட்டது. முக்கிய தலைவர்கள் வீட்டுக் காவலில் வைக்கப்பட்டனர். காஷ்மீர் முழுவதும் ராணுவத்தினர் குவிக்கப்பட்டனர். ஆட்டோ, பேருந்துகள் கடுப்படுத்தப்பட்டன.
இந்த நிலையில், ஸ்ரீநகரைச் சேர்ந்த இன்ஷா அஷ்ரஃப் என்ற 26 வயது கர்பிணி, 144 தடை உத்தரவால் பிரசவ வலியுடன் 6 கிலோ மீட்டர் நடந்தே சென்று மருத்துவமனையில் சிகிச்சை பெற்ற அவல செய்தி வெளிவந்துள்ளது.
இத தொடர்பாக தனியார் செய்தி நிறுவனம் வெளியிட்டுள்ள தகவலின்படி, இன்ஷாவுக்கு அதிகாலை 5.30 மணியளவில் பிரசவ வலி ஏற்பட்டுள்ளது. இன்ஷாவின் வீட்டில் அவருடைய தாயாரும், சகோதரியும் மட்டும் இருந்தனர். இன்ஷாவை மருத்துவமனையில் சேர்ப்பதற்காக அவர்கள் இருவரும் ஆட்டோ ஒன்றை அழைத்து, அதில் ஏற்றிக் கொண்டு புறப்பட்டனர்.
ஆனால், புறப்பட்டு அரை கிலோமீட்டர் கூட தாண்டவில்லை. அங்கிருந்த ராணுவத்தினர் ஆட்டோவை இயக்குவதற்கு மறுப்பு தெரிவித்தனர். இன்ஷா குடும்பத்தினர் தங்களது நிலைமையை எவ்வளவோ எடுத்துக் கூறியும், அதற்கு செவி சாய்க்காத ராணுவத்தினர், வேண்டுமென்றால் மருத்துவமனைக்கு நடந்து செல்லுங்கள் என்று கூறிவிட்டனர்.
இதையடுத்து இன்ஷாவும் வேறு வழியின்றி பிரசவ வலியுடன் நடக்கத் தொடங்கினார். இருப்பினும், ஒவ்வொரு அரை கிலோமீட்டருக்கும் அங்கிருந்த ராணுவத்தினர் அவர்களை சோதனை செய்தனர். மேலும், வேறுவேறு திசைகளை காட்டி மாற்று வழியில் செல்லுமாறு கூறினர்.
இவ்வாறு இன்ஷா 6 கிலோ மீட்டர் பிரசவ வலியுடன் நடந்தே சென்றுள்ளார். ஒரு கட்டத்தில் பிரசவ வலி தாங்க முடியாத இன்ஷா ரோட்டிலேயே மயங்கி விழுந்தார். இதையடுத்து அருகில் இருந்த தனியார் மருத்துவமனை ஊழியர்கள், தகவல் அறிந்து சம்பவ இடத்துக்கு விரைந்து வந்தனர். அதன்பிறகே, தனியார் மருத்துவமனையில் இன்ஷாவுக்கு சிகிச்சையளிக்கப்பட்டு, குழந்தை பிறந்தது.
மேலும், குழந்தைக்கு அணிவிக்க பக்கத்தில் எந்த துணிக்கடைகளும். எல்லா கடைகளும் அடைக்கப்பட்டு, சாலைகள் அனைத்தும் வெறிச்சோடி காணப்பட்டன. இதனால், வேறு வழியின்றி, இன்ஷாவின் தாயார், தன்னுடைய சேலையை ஒரு பகுதியில் குழந்தை சுற்றி வைத்துக் கொண்டார்.பின்னர், நீண்ட நேரம் அலைந்து திரிந்து குழந்தைக்கான துணி வாங்கப்பட்டது.
தொலைத்தொடர்பு சேவைகளும் துண்டிக்கப்பட்டதால், குழந்தை பிறந்த விஷயம் கூட இன்ஷாவின் கணவருக்கு தெரிவிக்க முடியாமல் போயுள்ளது. அதிகாலை 5 மணியளவில் பிரசவ வலி ஏற்பட்ட இன்ஷா, மதியம் வரையில் நடந்தே மருத்துவமனைக்குச் சென்ற இந்த அவல சம்பவம் பலரையும் அதிர்ச்சிக்குள்ளாக்கியுள்ளது.
Web Title kashmir 144 imposed pregnant woman walks 6 km to reach hospital
மேலும் செய்திகள்:லடாக்கில் சுதந்திர தினம்|ஜம்மு காஷ்மீர்|Kashmir hospitals|kashmir eid|kashmir 144 status|kashmir 144 reaction|kashmir 144 pregnant lady|kashmir 144 imposed|Insha Ashraf
காஷ்மீரில் கொடுமை:பிரசவ வலியுடன் 6 கி.மீ நடந்து சென்ற கர்ப்பிணி...
இந்திய ராணுவத்தில் மிகப்பெரிய மாற்றம்...சாத்தியமா?...